**Župa Presvetog Srca Isusova, Palmotićeva 31, Zagreb**

 **ŽUPNI LISTIĆ broj 455**

Nedjelja 15. rujna 2024.

**24. NEDJELJA KROZ GODINU “B”**

**Evanđelje: Mk 8, 27-35.**

**U ono vrijeme: Krenu Isus i njegovi učenici u sela Cezareje Filipove. Putem on upita učenike: „Što govore ljudi, tko sam ja?“ Oni mu rekoše: „Da si Ivan Krstitelj, drugi da si Ilija, treći opet da si neki od proroka.“ On njih upita: „A vi, što vi kažete, tko sam ja?“ Petar prihvati i reče: „Ti si Pomazanik – Krist!“ I zaprijeti im da nikomu ne kazuju o njemu.**

**I poče ih poučavati kako Sin Čovječji treba da mnogo pretrpi, da ga starješine, glavari svećenički i pismoznanci odbace, da bude ubijen i nakon tri dana da ustane. Otvoreno im to govoraše. Petar ga uze u stranu i poče odvraćati. A on se okrenu, pogleda svoje učenike pa zaprijeti Petru: „Nosi se od mene, sotono, jer ti nije na pameti što je Božje, nego što je ljudsko!“**

**Tada dozva narod i učenike pa im reče: „Hoće li tko za mnom, neka se odrekne samoga sebe, neka uzme svoj križ i neka ide za mnom. Tko hoće život svoj spasiti, izgubit će ga; a tko izgubi život svoj poradi mene i evanđelja, spasit će ga.“**

**Komentar župnika:**

Događaj iz današnjeg evanđelja odvija se u području gdje su pogani bili većina i gdje na Isusa nisu navaljivale mase te se mogao mirno posvetiti poučavanju svojih učenika. Ta poduka ima sržnu sliku o Mesiji. Isus se raspituje o odjecima među narodom, ali najviše ga zanima što sami učenici misle i kako ga shvaćaju. Petar je u ime svih uputio ispravan odgovor, da je On dugoočekivani Mesija, ali budući još nije došao njegov čas, moraju o tome šutjeti.

Zapravo moraju šutjeti dok i sami ne dožive puninu njegovog otkupiteljskog djela. Ta punina uključuje trpljenje, razapinjanje, smrt, ali i uskrsnuće. Sada Petra hvata već njegov uobićajeni strah, i on, neprihvaćajući trpećeg Mesiju, poče Isusa odvraćati od toga očitog poraza i sramote. Isus tada pogleda sve učenike i prekori i glasnogovornika i njih. Nakon toga i narodu i učenicima tumači bit nasljedovanja pravog Mesije, Sina Božjega, a to je nošenje vlastitog križa te hod putem evanđelja.

Isus nas time poziva da, ako nas je vrućina opustila u stilu života i požrtvovonom načinu prakticiranja vjere, da nas i zahlađenje i evanđelje pozivaju na ozbiljnost, zauzimanje ispravnih stavova, ustrajan trud gdje poraz ne mora značiti i neuspjeh, na zajedništvo iako smo doživjeli prijekor od najbližih, na odgovornost i na duhovnom, obiteljskom, ekonomskom, školskom i društvenom području. Da bismo to mogli ostvariti od patničkog Mesije prosimo snagu za nošenje vlastitog križa te da odricanjem kročimo prema vječnom dobitku i mukom prema vječnoj radosti.

|  |
| --- |
|  MANJE JE VIŠE (LAIČKA KOLUMNICA [407])  |

**Djela uvijek nadjačaju more riječi**

Dragi župljani i župljanke, u današnjem drugom čitanju slušamo kako sv. Jakov osuđuje vjeru bez djela jer tada vjera predstavlja samo prazne riječi. Koliko smo puta u životu više slušali što nam ljudi govore i obećavaju umjesto da smo pažnju usmjerili na njihove postupke koji bi nam otkrili njihove prave misli i namjere? Ponekad ljudi riječima ne prenose istinu i svoja uvjerenja ili možda sami žele povjerovati u tu istinu, ali još nisu dovoljno stasali da čvrsto stoje iza svojih uvjerenja. U tim trenucima uvijek se najbolje okrenuti djelima. Svatko može puno govoriti, ali rijetko su čija djela potkrepljena riječima i mislima. To također možemo povezati s početkom nove školske godine u kojoj trebamo nastojati da naša djela budu odraz naše vjere, a ne da nam je vjera samo zaogrnuta beznačajnim riječima. Svojim ponašanjem budimo pravi primjer kršćana koji šire Božju riječ, mir i sreću među onima koji je poznaju, a i među onima koji je možda još nisu upoznali. Iva Smolčić

|  |
| --- |
| O B A V I J E S T I |

|  |  |
| --- | --- |
| Ponedjeljak, 16.9. | Spomendan. Sv. Kornelije i Ciprijan, mučenici |
| Utorak, 17. | Spomendan. Sv. Robert Bellarmino, bisk. i crk. nauč., DI |
| Petak, 20. | Spomendan. Sv. Andrija Kim Taegon, prez. i dr. muč. |
| Subota, 14. | BLAGDAN. SV. MATEJ, APOSTOL I EVANĐELIST |
| **NEDJELJA, 22.** | 1. **NEDJELJA KROZ GODINU “B”**
 |

**KRUNICA NA KAMENITIM VRATIMA:** **ponedjeljkom u 20** sati. Molimo za obitelji.

**VJERONAUK - OSNOVNA ŠKOLA:** **započinje redoviti vjeronauk** po rasporedu kod s. Marijele i p. Petričevića, osobito za prvopričesnike i krizmanike.

**VJERONAUK - SREDNJA ŠKOLA:** svi srednjoškolci pozvani su **sljedeće nedjelje na sv. misu zaziva Duha Svetoga u 12.15 i na prvi susret** i dogovor poslije sv. mise. Pozivaju vas patri Marko Petričević, Mislav Skelin i SKAC.

**VJERONAUK ZA ODRASLE:** **prijave traju do 1. listopada** kod p. Siniše Štambuka, osobno, na e-mail ili telefon.

**ZAZIV DUHA SVETOGA za osnovnu školu bit će u nedjelju 22. 9. pod sv. misom u 9.30.**, a u **12.15 za srednju školu** u organizaciji 7. gimnazije.

**DAN P. GABRIĆA:** u **petak, 20. rujna** dan je p. Ante Gabrića, isusovca i misionara u Indiji. Posebno molimo za proglašenje blaženim.

**MINISTRANTI:** susreti **subotom u 10.30**.

**ZLATNE MISE 15.9.:** čestitamo slavljeniku p. Ivanu Štanfelu, a preporučujemo i **zlatnu misu p. Ivana Tambolaša** u 18.30 sati na Jordanovcu u crkvi Bezgrešnog Srca Marijina.

**TISAK:** poslužite se i **novim Glasom Koncila, i Glasnikom Srca Isusova i Marijina**, te našim **Župnim listićem**.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **SV. MISE**

|  |  |
| --- | --- |
| **24. NEDJELJA** **15. 9. 2024.** | **RADNI TJEDAN** **16. – 21. 9.** |
|  8.00: P. ŠTAMBUK |  7.00: P. BIJELIĆ |
|  9.30: P. VLAH |  8.00: P. ŠTAMBUK |
| ***11.00: P. ŠTANFEL***12.15: P. PETRIČEVIĆ |  9.00: P. VLAH 12.00: P. TAMBOLAŠ |
|  |   |
| 17.00: P. BILIĆ |   19.0: P. PETRIČEVIĆ |
| 19.00: P. SKELIN |  |

 | **ISPOVIJEDANJE**

|  |  |
| --- | --- |
| **24. NEDJELJA 15. 9. 2024.** | **RADNI TJEDAN** **16. – 21. 9.** |
|  7.30 – 13.00 |  6.30 – 09.30 |
| 16.30 – 18.0018.30 – 20.00  |  11.00 – 12.30 18.30 – 20.00 |
|  |   |

 |

Izdaje župa Presvetog Srca Isusova, Palmotićeva 31, Zagreb, tel. 01/210 4451

zupalma@email.t-com.hr, godina X, <http://www.zupa-presvetog-srca-isusova.hr/>